programov se izkazujejo celotne vrednosti projektov z vsemi viri financiranja. Načrt razvojnih programov izkazuje načrtovane izdatke proračuna za investicije in državne pomoči ter druge razvojne projekte in programe v prihodnjih štirih letih, ko so razdelani po:

- - posameznih projektih ali programih
- - letih, v katerih bodo izdatki za projekte ali programe bremenili proračune prihodnjih let
- - virih financiranja za celovito izvedbo projektov ali programov

V načrt razvojnih programov občinskega proračuna so zajeti načrtovani izdatki občinskega proračuna za investicije in državne pomoči ter druge razvojne projekte po programski in ekonomski klasifikaciji. V načrt razvojnih programov so vključeni odhodki, ki odražajo razvojno politiko občine in sicer iz dokumentov dolgoročnega razvojnega načrtovanja. Glede na programsko klasifikacijo se načrt razvojnih programov prikaže po področjih proračunske porabe, glavnih programih in podprogramih, ki jih sestavljajo projekti. Glede na ekonomsko klasifikacijo pa se v načrt razvojnih programov občinskega proračuna obvezno vključijo izdatki, ki spadajo v naslednje skupine oz. podskupine kontov:

- - 42 Investicijski odhodki, vključno s finančnim najemom
- -43 Investicijski transferi
- - 41 Tekoči transferi ( 410 - subvencije, vendar del, ki predstavljajo državno pomoč).

Lahko pa so vključeni tudi drugi izdatki, vezani na izvedbo projekta. Kot investicije je potrebno projektno obravnavati vse naložbe v osnovna sredstva, za katere se izdatki vodijo v okviru skupine kontov 42-Investicijski odhodki, oz. njihove podskupine in 431- Investicijski transferi pravnim in fizičnim osebam, ki niso proračunski porabniki ter 432 - Investicijski transferi proračunskim uporabnikom. Investicijski odhodki so sredstva, ki so namenjena za nakup in gradnjo osnovnih sredstev ter vključujejo izdatke za gradnjo in nakup poslovnih prostorov in zgradb, nakup opreme, prevoznih sredstev ter drugih osnovnih sredstev, sredstva za rekonstrukcije, modernizacije in adaptacije ter sredstva za investicijsko vzdrževanje objektov, opreme in drugih osnovnih sredstev. Investicijski transferi so sredstva, ki se iz občinskega proračuna namenijo kot namenska sredstva za določene investicije prejemnikom sredstev, ki niso neposredni proračunski uporabniki ( sredstva za investicije javnim podjetjem, privatnim podjetjem in zasebnikom, javnim skladom, javnim zavodom in drugim izvajalcem javnih služb). Projekti in programi se v načrtu razvojnih programov načrtujejo za celotno obdobje njihovega trajanja, s tem da se dopolnjujejo in potrjujejo za naslednje štiriletno obdobje ob vsaki spremembi proračuna ( pri pripravi proračuna, spremembi proračuna ali rebalansa proračuna). V načrt razvojnih programov se uvrstijo tisti projekti in programi, ki so izvedljivi po pričakovani dinamiki in v celoti pokriti s predvidenimi oz. znanimi viri financiranja. Prednost pri zagotavljanju virov financiranja morajo imeti projekti in programi, ki so uvrščeni v načrt razvojnih programov in so že v izvajanju, preostanek sredstev pa se nameni za nove projekte. V procesu priprave načrta razvojnih programov se torej izhaja iz projektov, ki so že vključeni v NRP, kjer se najprej preveri, v kolikšni meri podatki iz veljavnega načrta financiranja ustrezajo dejanskemu stanju ter novim proračunskim okvirom. V nadaljnjih korakih je potrebno podatke uskladiti in jih prilagoditi razpoložljivim možnostim črpanja virov financiranja. Zatem se v NRP lahko uvrstijo tudi novi projekti, pri čemer je potrebno poleg opredeljenih prioritet upoštevati razpoložljive vire sredstev. Vrednost projekta, ki je ocena celotne vrednosti projekta, zajema vse pričakovane stroške oziroma izdatke za vso dobo trajanja izvedbe, izražene v tekočih cenah ob upoštevanju dinamike, kot izhaja iz terminskega plana izvedbe projekta. Pogoji za uvrstitev projektov in programov v načrt razvojnih programov so:

- - usklajenost z dokumenti dolgoročnega razvojnega načrtovanja
- -izdelana dokumentacija skladno z Uredbo o enotni metodologiji za pripravo in obravnavo investicijske dokumentacije na področju javnih financ

Stran 73 od 74